פאבל שרמט

פאבל גריגורייביץ' שרמט (בבלארוסית: Павел Рыгоравіч Шарамет; 28 בנובמבר 1971 – 20 ביולי 2016) היה עיתונאי רוסי-אוקראיני יליד בלארוס, שנכלא על ידי ממשלת בלארוס בשנת 1997, והצית אירוע בינלאומי בין בלארוס לרוסיה. הניו יורק טיימס תיאר אותו כ"ידוע בגלל דיווחיו על התעללות פוליטית בבלארוס"<ref name="NYT1"></ref> וכ"קוץ בעבור הממשל האוטוקרטי של לוקשנקו".<ref name="NYT2"></ref> הוענק לו פרס חופש העיתונות הבינלאומי לעיתונאים בשנת 1999 והארגון לביטחון ולשיתוף פעולה באירופה העניק לו פרס לעיתונאות ודמוקרטיה בשנת 2002.

פאבל שרמט מת בקייב ב-20 ביולי 2016 בפיצוץ מכונית תופת.<ref name="nyt"></ref><ref></ref> משרד התובע הכללי של אוקראינה הצהיר ביולי 2016 כי הפיצוץ נגרם על ידי פצצה ותייג את מות שרמט כרצח.<ref name="australian"></ref>

== ביוגרפיה ==
=== קריירה מוקדמת ===
משנת 1994 ועד אפריל 1995, היה שרמט המנחה והמפיק של "Prospekt", תוכנית חדשות וניתוח שבועית בטלוויזיה הממלכתית בבלארוס. התוכנית נאסרה על ידי נשיא בלארוס אלכסנדר לוקשנקו שבוע לפני משאל עם להגדלת סמכויות הנשיא.<ref name="CPJ"></ref>

לאחר מכן הפך שרמט לעורך הראשי של העיתון הבלארוסי "Belorusskaya Delovaya Gazeta" (העיתון העסקי הבלארוסי). באותה שנה הוא החל גם לעבוד בחברת הטלוויזיה הציבורית הרוסית "ORT", והוא נבחר כראש לשכת מינסק של הערוץ בשנת 1996.<ref name="CPJ"></ref> בשל הגברת השליטה בתקשורת הבלארוסית על ידי ממשלת לוקשנקו, הטלוויזיה הרוסית הייתה לרוב המשאב העיקרי של אזרחי בלארוס לחדשות אלטרנטיביות.

=== אירוע מעבר הגבול ===
ב-22 ביולי 1997, שרמט, יחד עם מצלמה של ORT ונהגי הערוץ, צילמו את עצמם חוצים באופן לא חוקי מבלארוס לליטא וחזרו שוב כדי להראות את הקלות בה יכולים מבריחים לעבור את הגבול. ממשלתו של לוקשנקו הייתה בעיצומה של יוזמה נגד הברחות, ורק באחרונה הורתה על הזרמת כוחות חדשים לגבולות. שרמט וחבריו עוכבו על ידי משמר הגבול הבלארוסי לאחר שקפצו על הגדר לצלם אזורים לא מוגנים.<ref name="CPJ"></ref> שרמט ואיש צוות אחד, דמיטרי זאוודסקי, הואשמו לאחר מכן בחציית גבול בלתי חוקי, "חריגה מזכויותיהם המקצועיות כעיתונאים" והשתתפות בקונספירציה.

הרשויות ברוסיה מחו על המעצרים, שהובילו למה שכינתה BBC News כ"טלטלה ציבורית" בין שתי המדינות.<ref></ref> ילצין ביטל ביקור מתוכנן עבור לוקשנקו למוסקבה לאחר שכבר היה בדרך; מטוסו נשלל מכניסה למרחב האווירי הרוסי.<ref name="NYT2"></ref> ב-18 בינואר 1998 נידונו שרמט וזאוודסקי לשנתיים מאסר ומאסר של 18 חודשים, בהתאמה,<ref name="BBC2"></ref> אך ניתן עונש על תנאי וקנס "נומינלי" של 15 דולר.<ref></ref>

=== המשך הקריירה העיתונאית ===
בנובמבר 1997 היה שרמט אחד החותמים על אמנת תשעים ושבע, מניפסט פרו-דמוקרטי הדורש סוף ל"הפרה של זכויות אדם וחירויות בסיסיות על ידי ממשלת הנשיא אלכסנדר לוקשנקו". שרמט גם שימש כדובר התנועה.<ref></ref>

בשנת 1999 הוא קיים ריאיון טלוויזיוני נדיר עם נאינה ילצינה, שהניו יורק טיימס מתח עליו ביקורת כ"מפנק" ו"עושה את המיטב כדי להציג את הגברת ילצין באור אוהד"; ORT, בה עבד שרמט, נשלטה ברובה על ידי האוליגרך בוריס ברזובסקי, בעל ברית של ילצין.<ref name="NYT1"></ref>

שותפו של שרמט, דמיטרי זאוודסקי נעלם ב-7 ביולי 2000, כשלא הגיע לפגישה בנמל התעופה במינסק עם שרמט. שרמט האשים את הרשויות בבלארוס בכך שסידרו את היעלמותו בכפייה כנקמה על דיווחיו,<ref></ref> לאחר מכן התובע הכללי של בלארוס לשעבר, אולג בז'לקו, הודה כי הלה חוסל בידי "חוליות המוות" של הממשלה.<ref></ref> זאוודסקי הוכרז כמת בשנת 2003.<ref></ref>

בשנת 2012 שרמט החל לעבוד באתר "אוקראינסקה פראבדה", שם השיק בלוג עיתונאים. בשנת 2015 הוביל תוכנית רדיו אוקראינית בשם , תחילה בסופי שבוע בתוכנית "המופע של פאבל שרמט".<ref>[https://www.youtube.com/watch?v=4gK4wj0Nnjo "Show of Pavel Sheremet", 20 September 2015]</ref> ואחר כך בימי חול ב"בוקר של פאבל שרמט".<ref>[https://www.youtube.com/watch?v=nFfJEqe4JJc "Morning of Pavel Sheremet" on] Radio "Visti"<span> last broadcast, 19 July 2016</span></ref>

שרמט התפטר מהטלוויזיה הציבורית של רוסיה (OTR) ביולי 2014, ואמר כי עיתונאים שלא עקבו אחר "סגנון התעמולה של הקרמלין" בזמן שסיקרו את המשבר המתמשך באוקראינה "סומנו".

הוא היה מבקרו החריף של הנשיא הבלארוסי אלכסנדר לוקשנקו, של נשיא רוסיה ולדימיר פוטין, ומאוחר יותר, של הנשיא אוקראיני פטרו פורושנקו, כמו גם ידיד אישי של פוליטיקאים מהאופוזיציה הרוסים כמו בוריס נמצוב.<ref name="australian"></ref><ref>[http://www.belaruspartisan.org/opinions/340350/ Drugstore and Presidents] by Pavel Sheremet at his personal Belarussian Partizan website, 17 April 2016 (in Russian)</ref> הוא מתח ביקורת פומבית על סיפוח קרים על ידי הפדרציה הרוסית ואת ההתערבות הצבאית הרוסית באוקראינה בפוסט האחרון בבלוג שלו, ב-17 ביולי 2016, הוא טען שהפוליטיקאים האוקראינים של היום, שבעבר שירתו בפלוגות מתנדבים אוקראיניות, יוכלו לנסות הפיכה באוקראינה והאשים אותם שהם חושבים שהם מעל לחוק ומקיימים בריתות עם ארגוני פשע.<ref></ref>

== חיים אישיים ==
שרמט היה נשוי עם שני ילדים, בן ובת.<ref name="australian"></ref> בשנותיו האחרונות התגורר עם אולנה פריטולה בקייב.

== מותו ==
שרמט מת בפיצוץ מכוניות במרכז העיר קייב (רובע שבצ'נקו), ב-20 ביולי 2016. מספר דיווחים התייחסו לפיצוץ כמכונית תופת, והתובע הכללי יורי לוצנקו תיאר זאת כרצח.<ref name="nyt"></ref><ref name="guardiankill">
</ref><ref name="kpostdeath">
</ref><ref name="politico"></ref> הוא היה בסובארו XV אדומה שהייתה שייכת לאשתו הידועה בציבור<ref>[http://www.pravdareport.com/news/hotspots/crimes/20-07-2016/135067-pavel_sheremet_killed-0/ Russian-Ukrainian journalist Pavel Sheremet killed in his car in Kiev. Video - See more at: http://www.pravdareport.com]</ref> ובן זוגה, העורך הראשי לשעבר של "אוקראיינסקה פראבדה", אולנה פריטולה. היא לא הייתה באותה שעה במכונית.<ref></ref> על פי "נובאיה גזטה", שרמט ופריטולה אמרו לאחרונה לחברים שהם חשים שהם נמצאים תחת מעקב.<ref name="australian"></ref> מיד לאחר מותו אמר גורם רשמי במשרד הפנים באוקראינה כי "איננו יכולים לשלול השתתפות אפשרית של השירותים החשאיים ברוסיה בפשע זה".

שרמט נקבר במינסק ב-23 ביולי 2016.<ref name="fshrfe">[http://www.rferl.mobi/a/sheremet-kyiv/27875261.html Slain Journalist Sheremet To Be Buried In Minsk], Radio Free Europe (23 July 2016)</ref> יום לפני שהתקיימה עבורו תהלוכה דרך קייב בה השתתפו חברים, עמיתים, מחוקקים ואנשי ממשל - ביניהם הנשיא פטרו פורושנקו. סרט בשם Killing Pavel פורסם ביוטיוב וכולל חקירה עצמאית של עיתונאים שפורסמה כסרט תיעודי שחשפה חסרונות קשים בחקירה הרשמית והביאה למעורבות של שירות הביטחון האוקראיני.<ref>[https://www.occrp.org/en/documentaries/killing-pavel/ Killing Pavel]</ref>

==== תגובה ====
נשיא אוקראינה פטרו פורושנקו כינה את מותו של שרמט "טרגדיה נוראה".<ref></ref> ראש הממשלה וולודימיר גרויסמן כינה את מותו של שרמט "חדשות נוראיות" בהצהרה בפייסבוק.

==== מעצרים בשנת 2019 ====
מאז 2016 ארגונים אוקראינים ובינלאומיים דחקו שוב ושוב להתקדם בחקירת הרצח של פאבל שרמט. המשטרה הלאומית באוקראינה סיווגה את כל החלטות בית המשפט בעניינו של שרמט מאז 24 ביולי 2017 כעניינים ביטחוניים.<ref>Pen America [https://pen.org/advocacy-case/pavel-sheremet/ Pavel Sheremet]</ref> ב-23 ביולי 2019 אמר ראש המשטרה הלאומית סרהיי קניאזב כי רצח פאבל שרמט עדיין נותר בלתי פתור, ונשיא אוקראינה החדש וולודימיר זלנסקי אמר כי יימצאו האחראים לרציחתו של פאבל שרמט.<ref>Institute Mass Information [https://imi.org.ua/en/news/prosecutor-general-found-insufficient-evidences-in-sheremet-case-i31465 Prosecutor General found insufficient evidences in Sheremet case] January 30, 2020</ref> בדצמבר 2019 נעצרו חמישה לוחמים, ותיקי המלחמה בדונבאס בחשד למעורבות. ב-12 בדצמבר 2019 שודרה מסיבת עיתונאים טלוויזיונית של משרד הפנים האוקראיני, בנוכחות גורמים בכירים ובהם הנשיא וולודימיר זלנסקי, שדיווחה על "סיום מוצלח של חקירת רצח פאבל שרמט".<ref> Miller Christopher [https://twitter.com/ChristopherJM/status/1205156582935408640 Whoa. Ukraine's interior minister says police have detained suspects in the 2016 car-bomb assassination of journalist Pavel Sheremet] Verified account ChristopherJM,12 December 2019</ref> כתבים ללא גבולות הצביעים על כך שלשר הפנים מר אבקוב היו סיבות אישית להיחפז עם ההודעה.<ref>RSF [https://rsf.org/en/news/ukraine-must-be-less-cagey-about-sheremet-murder-case-rsf-says Ukraine must be less cagey about Sheremet murder case, RSF says] January 10, 2020</ref> לפי הרשויות באוקראינה המטרה לרצח הייתה "לערער את היציבות והמצב הפוליטי באוקראינה". ב-13 בדצמבר 2019, שניים מהחשודים, דהיינו מר אנדרי אנטוננקו, ותיק ומוזיקאי רוק ממלחמת דונבאס, וד"ר יוליה קוזמנקו, מתנדבת אזרחית ומנתחת ילדים, הוחזקו במעצר עד 8 בפברואר 2020.<ref>UNIAN [https://www.unian.info/politics/10794182-kyiv-court-rules-two-suspects-in-sheremet-murder-case-be-remanded-in-custody.html Kyiv court rules two suspects in Sheremet murder case be remanded in custody] 14 December 2019</ref> עיתונאים אוקראינים היו סקפטיים לגבי הראיות שנחשפו והמניע לכאורה. עם חשיפת החקירה באוקראינה, ב-10 בינואר 2020 הביעו עיתונאים ללא גבולות את דאגתם מפני "חוסר עקביות בראיות לטענת הרשויות באוקראינה כי פתרו (...) את רצח 2016 של העורך פאבל שרמט בשנת 2016" והצביעו על "סדרה של גילויים (...) שהטילו ספק נוסף בחקירה".<ref>Reporters Sans Frontières [https://rsf.org/en/news/ukraine-must-be-less-cagey-about-sheremet-murder-case-rsf-says Ukraine must be less cagey about Sheremet murder case, RSF says] January 10, 2020</ref>

ב-30 בינואר 2020, התובע הכללי של אוקראינה רוסלן ריבושאפקה הודה שלתביעה אין מספיק ראיות הדרושות לתיק הרצח של העיתונאי פאבל שרמט כדי להעמיד לדין. "היקף הראיות לא מספיק", אמר בריאיון לסוכנות הידיעות אינטרפקס. בעבר ויליאם טיילור, המפקח האמריקני לשעבר באוקראינה, הציע ששר הפנים ארסן אבקוב אינו בטוח שהאנשים שהואשמו ברצח- כלומר קוזמנקו, אנטוננקו ודוגר אשמים.<ref> RFE/RL's Ukrainian Service [https://www.rferl.org/a/ukraine-prosecutor-sheremet-ryaboshapka-murder-evidence/30408500.html Ukraine's Chief Prosecutor Says More Evidence Needed In Sheremet Murder Case] RadioFreeEurope/RadioLiberty. January 30, 2020 15:22 GMT</ref> עם זאת הרשויות האריכו את תקופת מעצרם של ד"ר קוזמנקו ומר אנטוננקו עד ל-30 במאי 2020.<ref>RBK-UA [https://www.rbc.ua/ukr/news/ubiystvo-sheremeta-kuzmenko-prodlili-arest-1585751845.html Sheremet' murder case: Dr Kuzmenko remanded in custody] 01 April 2020</ref>

== מורשתו ==
בשנת 2016 הוקם פרס פאבל שרמט על ידי פורום החברה האזרחית לשותפות מזרחית במטרה להכיר באומץ בעיתונאות ובהישגים יוצאי דופן בגין חופש התקשורת במזרח אירופה.<ref></ref>

== ראו גם ==
* מקסים שאפובל
* דניס וורוננקוב

== קישורים חיצוניים ==

* [https://www.the7eye.org.il/topic/פבל-שרמט פאבל שרמט] באתר העין השביעית
* [https://web.archive.org/web/20170607064001/http://belarusdigest.com/story/belarusian-partisan-love-memory-pavel-sheremet-26597 פרטיזן בלארוסי באהבה: לזכרו של פאבל שרמט]
* [http://www.pravda.com.ua/tags/sheremet/ תיק שרמט] באתר אוקראיינסקה פרבדה

==הערות שוליים==

קטגוריה:עיתונאים רוסים
קטגוריה:מינסק: אישים
קטגוריה:עיתונאים בלארוסים
קטגוריה:קורבנות רציחות פוליטיות באירופה
קטגוריה:פשע באוקראינה
קטגוריה:אוקראינים שנולדו ב-1971
קטגוריה:רוסים שנולדו ב-1971
קטגוריה:אוקראינים שנפטרו ב-2016
קטגוריה:רוסים שנפטרו ב-2016